# ORCOD

ORCOD (abreviatura d'ORganic COmpounds Design) és el nom de la marca comercial que distribueix ORCOD LabBook Pro: un programari quimioinformàtic especialitzat que aporta un marc científic integrat per a professionals dedicats a la química (i disciplines relacionades). El programa incorpora funcionalitats per dissenyar i executar projectes de l'àmbit de la química mitjançant tècniques d'intel·ligència artificial (IA) i algoritmes d'automatització. ORCOD LabBook Pro actua com una llibreta de laboratori electrònica especialitzada per a químics, millorada amb eines per a la simulació de reaccions orgàniques, predicció de propietats moleculars, simulació espectroscòpica, extracció d'estadístiques i preparació de rutes sintètiques, així com altres tasques habituals en els laboratoris de química.
El programa fou creat el 2015 i actualment pertany a ORCOD Chemistry. Es distribueix on-line sota llicències comercials per ser descarregat i executat en sistemes operatius Microsoft Windows.

## Característiques

El funcionament òptim d'ORCOD LabBook Pro consisteix en generar informació química (tant a través de simulacions, proves experimentals, dissenys teòrics o fonts bibliogràfiques), guardar-la en esquemes d'ORCOD i, finalment, analitzar-la i resumir-la en forma de rutes sintètiques, estadístiques, comparacions i consultes.
Les eines més rellevants aportades per ORCOD LabBook Pro permeten:
* Digitalització de registres experimentals (llibreta de laboratori electrònica)
* Simulació de reaccions orgàniques
* Organització de reaccions, compostos i models
* Predicció de propietats moleculars
* Predicció de senyals espectroscòpiques
* Optimització de condicions de reacció
* Automatització d'extracció d'anàlisis estadístiques
* Preparació d'estratègies sintètiques
* Automatització de l'escriptura de procediments experimentals
* Citació bibliogràfica
* Organització i consulta de bases de dades de compostos i reaccions
* Optimització i ús de models de calibració
* Altres eines més específiques
L'usuari pot emmagatzemar la feina en esquemes d'ORCOD (amb l'extensió *.orc) o exportar-lo com a fulls de càlcul (format xlsx) o informes imprimibles (format pdf).

## Aplicacions

ORCOD LabBook Pro és emprat globalment per un ampli espectre de professionals químics, especialment incloent farmàcia, biotecnologia, enginyeria, petroquímica, sabors, agroquímica i energia, entre d'altres. Per altra banda, la majoria dels usuaris es troben en institucions, indústria, departaments acadèmics i serveis tècnics. Les principals finalitats per les quals s'utilitza ORCOD inclouen la investigació, organització de projectes, disseny de processos, publicació científica i educació.
Tot i que el programa va ser desenvolupat inicialment per a químics, també pot beneficiar a professionals de disciplines afins (p.ex. enginyeria, biologia, geologia, física o medicina, entre altres).

## Referències

* ↑ Engel, Thomas «Basic Overview of Chemoinformatics» (en anglès). Journal of Chemical Information and Modeling, 46, 6, 01-11-2006, pàg. 2267–2277. DOI: 10.1021/ci600234z. ISSN: 1549-9596.
* ↑ Chemoinformatics : theory, practice, & products. Dordrecht: Springer, 2007. ISBN 978-1-4020-5000-8.
* ↑ Martin, Yvonne Connolly. Quantitative drug design : a critical introduction. 2a edició. Boca Raton: CRC Press/Taylor & Francis, 2010. ISBN 978-1-4200-7099-6.
* ↑ «AI for chemistry» (en anglès). [Consulta: 8 gener 2022].
* ↑ Choudhary, Neeru; Bharti, Ruchi; Sharma, Renu «Role of artificial intelligence in chemistry» (en anglès). Materials Today: Proceedings, 48, 2022, pàg. 1527–1533. DOI: 10.1016/j.matpr.2021.09.428.

## Vegeu també

* Quimioinformàtica
* Química computacional
* Intel·ligència artificial
* Automatització

## Enllaços externs

* Lloc web oficial